KIRJALLINEN KYSYMYS E-0809/03 esittäjä(t): Konstantinos Hatzidakis (PPE-DE) komissiolle. Yhteisön ympäristölainsäädännön rikkominen Kreikassa.



Virallinen lehti nro 280 E , 21/11/2003 s. 0089 - 0090



KIRJALLINEN KYSYMYS E-0809/03 esittäjä(t): Konstantinos Hatzidakis (PPE-DE) komissiolle (17. maaliskuuta 2003) Aihe: Yhteisön ympäristölainsäädännön rikkominen Kreikassa Voiko komissio kertoa, montako mahdollista yhteisön ympäristölainsäädännön rikkomistapausta Kreikassa on esiintynyt ja mihin kysymyksiin nämä rikkomukset liittyvät? Monessako tapauksessa komissio on vienyt Kreikan Euroopan yhteisöjen tuomioistuimeen ja monessako tapauksessa se valmistautuu siihen? Margot Wallströmin komission puolesta antama vastaus (15. toukokuuta 2003) Huhtikuun 10. päivään 2003 mennessä oli käsittelyssä 94 tapausta, jotka koskivat epäiltyjä tai tapahtuneita yhteisön ympäristölainsäädännön rikkomuksia Kreikassa. Näistä 25 liittyy yhteisön jätehuoltoa koskevaan lainsäädäntöön, 22 luonnonsuojeluun, 21 direktiiviin 85/337/EEY(1) sellaisena kuin se on muutettuna direktiivillä 97/11/EY(2), 11 ilmansaasteisiin, 10 vesiensuojeluun ja 5 muihin yhteisön ympäristölainsäädännön aloihin. Komissio on käynnistänyt 39 tapauksessa rikkomista koskevan menettelyn Kreikkaa vastaan. Tällä hetkellä komissio on vienyt Euroopan yhteisöjen tuomioistuimeen seuraavat kuusi tapausta: C-301/2001 (jäsenvelvoitteiden noudattamatta jättäminen direktiivin 85/337/ETY saattamisessa osaksi Helleenien tasavallan lainsäädäntöä), C-83/2002 (direktiivin 96/59/EY(3) artiklassa 11 tarkoitettujen suunnitelmien ilmoittamatta jättäminen määräajassa), C-119/2002 (Thriasson alueen jätevesien keräysjärjestelmän jäteveden jälkikäsittelystä vastaavan puhdistamon puuttuminen), C-351/02 (ilmoittamatta jättäminen toimenpiteistä direktiivin 1999/31/EY(4) saattamiseksi osaksi kansallista lainsäädäntöä), C-352/02 (ilmoittamatta jättäminen toimenpiteistä direktiivin 2000/14/EY(5) saattamiseksi osaksi kansallista lainsäädäntöä) ja C-420/02 (Pera Galinoin kaatopaikan toiminta). Lisäksi komissio on päättänyt saattaa tuomioistuimen käsiteltäväksi neljä rikkomusta. Huhtikuun 10. päivään 2003 mennessä käsittelyt oli pantu vireille. Kyseiset rikkomukset koskivat Helleenien tasavallan lainsäädännön yhteensopimattomuutta unionin lainsäädännön kanssa seuraavissa kysymyksissä: lintujen metsästysaika, jäteöljyjen kerääminen ja käsittely Kreikassa, Thriassio Pedion alueen saasteet sekä Kreetan Linoperamatan lämpövoimalan toimintaolosuhteet. (1) Neuvoston direktiivi 85/337/EY, annettu 27 päivänä kesäkuuta 1985, tiettyjen julkisten ja yksityisten hankkeiden ympäristövaikutusten arvioinnista, EYVL L 175, 5.7.1985. (2) Neuvoston direktiivi 97/11/EY, annettu 3 päivänä maaliskuuta 1997, tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/EEY muuttamisesta, EYVL L 73, 14.3.1997. (3) Neuvoston direktiivi 96/59/EY, annettu 16 päivänä syyskuuta 1996, polykloorattujen bifenyylien ja polykloorattujen terfenyylien käsittelystä (PCB/OCT), EYVL L 243, 24.9.1996, s. 31. (4) Euroopan parlamentin ja neuvoston direktiivi 1999/31/EY, annettu 26 päivänä huhtikuuta 1999, kaatopaikoista, EYVL L 182, 16.7.1999. (5) Euroopan parlamentin ja neuvoston direktiivi 2000/14/EY, annettu 8 päivänä toukokuuta 2000, ulkona käytettävien laitteiden melupäästöjä ympäristöön koskevan jäsenvaltioiden lainsäädännön lähentämisestä, EYVL L 162, 3.7.2000.